title: 2013/545/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на общия бюджет на Европейския съюз за финансовата 2011 година, раздел IV — Съд на Европейския съюз

text:
               16.11.2013

               BG

               Официален вестник на Европейския съюз

               L 308/118

      РЕШЕНИЕ НА ЕВРОПЕЙСКИЯ ПАРЛАМЕНТ

   от 17 април 2013 година
   относно освобождаването от отговорност във връзка с изпълнението на общия бюджет на Европейския съюз за финансовата 2011 година, раздел IV — Съд на Европейския съюз
   (2013/545/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2011 година (1),

               —

               като взе предвид консолидираните годишни отчети на Европейския съюз за финансовата 2011 година (COM(2012)436 – C7-0227/2012) (2),

               —

               като взе предвид годишния доклад на Сметната палата относно изпълнението на бюджета за финансовата 2011 година, придружен от отговорите на институциите (3),

               —

               като взе предвид декларацията за достоверност (4) относно надеждността на отчетите, както и относно законосъобразността и редовността на свързаните с тях операции, предоставена от Сметната палата за финансовата 2011 година съгласно член 287 от Договора за функционирането на Европейския съюз,

               —

               като взе предвид член 314, параграф 10 и членове 317, 318 и 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (6), и по-специално членове 164, 165 и 166 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по правни въпроси (А7-0090/2013),

               1.

               Освобождава от отговорност секретаря на Съда на Европейския съюз във връзка с изпълнението на бюджета на Съда на Европейския съюз за финансовата 2011 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и на Европейския надзорен орган по защита на данните и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 68, 15.3.2011 г.

      (2)  ОВ C 348, 14.11.2012 г., стр. 1.

      (3)  ОВ C 344, 12.11.2012 г., стр. 1.

      (4)  ОВ C 348, 14.11.2012 г., стр. 130.

      (5)  ОВ L 248, 16.9.2002 г., стр. 1.

      (6)  ОВ L 298, 26.10.2012 г., стр. 1.

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ

      от 17 април 2013 година
      съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2011 година, раздел IV — Съд на Европейския съюз
      ЕВРОПЕЙСКИЯТ ПАРЛАМЕНТ,

                  —

                  като взе предвид общия бюджет на Европейския съюз за финансовата 2011 година (1),

                  —

                  като взе предвид консолидираните годишни отчети на Европейския съюз за финансовата 2011 година (COM(2012)436 – C7-0227/2012) (2),

                  —

                  като взе предвид годишния доклад на Сметната палата относно изпълнението на бюджета за финансовата 2011 година, придружен от отговорите на институциите (3),

                  —

                  като взе предвид декларацията за достоверност (4) относно надеждността на отчетите, както и относно законосъобразността и редовността на свързаните с тях операции, предоставена от Сметната палата за финансовата 2011 година съгласно член 287 от Договора за функционирането на Европейския съюз,

                  —

                  като взе предвид член 314, параграф 10 и членове 317, 318 и 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (6), и по-специално членове 164, 165 и 166 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол и становището на комисията по правни въпроси (А7-0090/2013),

                  1.

                  Приветства факта, че през 2011 г. Съдът на Европейския съюз („Съдът на ЕС“) е разполагал с бюджетни кредити за поети задължения в размер на 335 904 453,30 EUR (323 784 221,30 EUR през 2010 г.) и степента на изпълнение на бюджетните кредити за раздел IV – Съд на Европейския съюз е останала много висока през 2011 г. (повече от 98 % като цяло и дори по-висока от 99 % за бюджетните кредити по дял 2); подчертава, че степента на изпълнение е можела да достигне 99 %, ако Съветът не беше отказал да приеме предложението на Комисията за адаптиране на заплатите (+ 1,7 % със задна дата от 1 юли 2011 г.);

                  2.

                  Подчертава, че бюджетът на Съда на ЕС е с чисто административен характер, като 75 % от средствата се изразходват за лицата, работещи в институцията, а 25 % — за сгради, обзавеждане, оборудване и разни оперативни разходи;

                  3.

                  Отбелязва със задоволство, че в своя годишен доклад за 2011 г. Сметната палата констатира, че не са установени съществени слабости по одитираните въпроси в областта на човешките ресурси и възлагането на обществени поръчки по отношение на Съда на ЕС;

                  4.

                  Приветства факта, че въз основа на извършената одитна дейност Сметната палата заключава, че като цяло за годината, приключила на 31 декември 2011 г., плащанията за административни и други разходи на институциите и органите не са засегнати от съществени грешки;

                  5.

                  Изразява загриженост, че броят на делата във фаза на разглеждане в Общия съд продължава да бъде много висок през 2011 г. (т.е. 1 300 дела във фаза на разглеждане през 2010 г. и 1 308 дела във фаза на разглеждане през 2011 г.); подчертава значението на бързото правораздаване за безпроблемното функциониране не само на институциите, но също така и на икономиката, защото то увеличава правната сигурност;

                  6.

                  Настоятелно призовава Съда на ЕС да проучи какъв вид организационни промени би могъл да доведе до намаляване на броя на делата във фаза на разглеждане и също така счита, че е необходимо увеличаване на човешките ресурси за Общия съд; счита, че предложението за назначаване на допълнителни съдии в Общия съд — което все още се разглежда в Съвета — може да допринесе за смекчаване на тази тенденция; призовава Общия съд да прецени дали има някакви допълнителни предложения, които не са свързани с човешките ресурси, за обръщане на тази тенденция;

                  7.

                  Изтъква, че статистическите данни относно дейността на Съда на ЕС през 2011 г. показват като цяло потребност от повишаване на ефикасността по отношение на времетраенето на производствата; отбелязва, че що се отнася до преюдициалните заключения, срокът за стигане до заключение е средно 16,4 месеца, в сравнение с данните за 2010 г. (16 месеца); отбелязва, че средният срок за разглеждане на преките искове и жалбите през 2011 г. е бил съответно 20,2 месеца и 15,4 месеца (в сравнение с 16,7 месеца и 14,3 месеца през 2010 г.);

                  8.

                  Отбелязва, че през последните години в Съда на публичната служба се наблюдава стабилна тенденция при новите дела и приключените дела (т.е. 139 нови дела през 2010 г. в сравнение със 159 през 2011 г., и 129 приключени дела през 2010 г. и 166 през 2011 г.);

                  9.

                  Отбелязва, че през 2011 г. Съдът на ЕС е приключил 550 дела, значително повече в сравнение с предходната година (522 дела, приключени през 2010 г.) и че от тези дела 370 са приключени с решение, а 180 — с определение;

                  10.

                  Приветства приложението e-Curia, което функционира от ноември 2011 г. и което позволява внасянето на процедурните документи и постъпването на уведомленията за тях по електронен път; отбелязва със задоволство, че в Съда на ЕС това приложение е допринесло за намаляване на употребата на хартия с 25 % между 2011 и 2012 г. и икономии в размер на 150 000 EUR;

                  11.

                  Подчертава, че e-Curia трябва с течение на времето да даде възможност за премахването на голяма част от разменяната кореспонденция, сканирането на входящите и изходящите документи по делата и оптимизирането на вътрешните работни потоци; изисква на комисията по бюджетен контрол на Парламента да се даде точно описание на разходите, свързани със създаването, поддържането и актуализирането на приложението e-Curia;

                  12.

                  Изисква да бъде информиран относно мерките, предприети с оглед преодоляване на сривовете на информационните системи, които могат да засегнат функционирането на e-Curia;

                  13.

                  Отчита като много положителен факта, че към края на 2012 г. 14 държави членки, две държави — членки на Европейската асоциация за свободна търговия и пет европейски институции (по-специално Парламентът, Съветът и Комисията) са били активни потребители на e-Curia;

                  14.

                  Приветства разработването и усъвършенстването на интегрираната система за управление SAP, която е създадена през 2008 г. на междуинституционална основа от Съвета, Сметната палата и Съда на ЕС, и която представлява основният инструмент за обработка на всички финансови и бюджетни транзакции на Съда на ЕС; счита поради тази причина, че е важно да се гарантира безпроблемното функциониране на SAP;

                  15.

                  Подкрепя инициативата, поета от Съда на ЕС за реформа на неговия статут и правилник в светлината на предизвикателствата, пред които той е изправен във връзка с нарасналия брой дела; отбелязва, че различни промени, съгласувани от законодателите, вече са влезли в сила и се прилагат; изразява надежда, че през 2013 г. ще бъдат приети допълнителни спешни структурни мерки, които да позволяват по-конкретно назначаване на още съдии в Общия съд;

                  16.

                  Отбелязва със задоволство създаването на нова търсачка за справки със съдебната практика и наличието онлайн на каталог на библиотеката на Съда на ЕС, с оглед повишаване на осведомеността на гражданите относно Съда на ЕС като институция на Съюза;

                  17.

                  Отбелязва промяната в административната структура на Съда на ЕС чрез създаването на дирекция „Протокол и информация“; очаква годишният отчет за дейността за 2012 г. да съдържа подробно описание на ползите от тази промяна за резултатите от дейността на Съда на ЕС;

                  18.

                  Счита ангажимента на Съда на ЕС да поддържа колекция от произведения на изкуството, представителни за художественото наследство на Съюза, за амбициозен проект, който изисква специализирани ресурси; приканва Съда на ЕС да обясни връзката между този проект и традиционната дейност на Съда на ЕС; отбелязва, че през 2012 г. Съдът на ЕС е платил 7 500 EUR за застраховка на колекция, оценена на 2 400 000 EUR;

                  19.

                  Приветства факта, че Съдът на ЕС е дал възможност на 5 % от своите постоянни устни преводачи да добавят още един работен език към своите езикови комбинации през 2011 г.; изтъква, че това е станало възможно благодарение на интензивно езиково обучение;

                  20.

                  Отбелязва, че броят на изслушванията и другите заседания, при които се използва устен превод, продължава да расте през 2011 г., главно поради разширяването и влизането в сила на Договора от Лисабон;

                  21.

                  Отчита, че междуинституционалното сътрудничество в областта на набирането на устни преводачи води до значителни икономии за Съда на ЕС;

                  22.

                  Отбелязва новите дейности през 2011 г. на Генерална дирекция „Инфраструктура“ и изисква Съдът на ЕС да предостави допълнителна информация на комисията по бюджетен контрол на Парламента относно проекта за петото разширение на сградите на Съда на ЕС;

                  23.

                  Приветства факта, че Съдът на ЕС е изготвил толкова задълбочен и подробен годишен отчет за дейността и в отговор на искането на Парламента е включил в него изчерпателна информация относно управлението на своите човешки ресурси.

         (1)  ОВ L 68, 15.3.2011 г.

         (2)  ОВ C 348, 14.11.2012 г., стр. 1.

         (3)  ОВ C 344, 12.11.2012 г., стр. 1.

         (4)  ОВ C 348, 14.11.2012 г., стр. 130.

         (5)  ОВ L 248, 16.9.2002 г., стр. 1.

         (6)  ОВ L 298, 26.10.2012 г., стр. 1.


title: Решение на представителите на правителствата на държавите-членки, които заседават в рамките на Съвета от 30 май 2005 година за определяне на крайния срок за разпределяне на фондовете от Деветия европейски фонд за развитие (ЕФР)

text:
Важна правна забележка

|

42005D0446

Официален вестник n° L 156 , 18/06/2005 стр. 0019 - 0020 Официален вестник n° L 164 , 16/06/2006 стр. 0186 - 0187

		20050530Решение на представителите на правителствата на държавите-членки, които заседават в рамките на Съветаот 30 май 2005 годиназа определяне на крайния срок за разпределяне на фондовете от Деветия европейски фонд за развитие (ЕФР)(2005/446/ЕО)ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИТЕ ОБЩНОСТИ, КОИТО ЗАСЕДАВАТ В РАМКИТЕ НА СЪВЕТА,като взеха предвид Договора за създаване на Европейската общност,като взеха предвид предложението на Комисията,като взеха предвид Споразумението за партньорство между държавите от Африка, Карибския и Тихоокеанския басейн, от една страна, и Европейската общност и нейните държави-членки, от друга, подписано в Котону на 23 юни 2000 г. [1], наричано по-долу "Споразумението за партньорство",като взеха предвид Вътрешното споразумение между представителите на правителствата на държавите-членки на Европейските общности, които заседават в рамките на Съвета, по въпросите на финансирането и управлението на помощта от Общността съгласно Финансовия протокол към Споразумението за партньорство AКТБ — ЕО [2], наричано по-долу "Вътрешно споразумение", и по-специално член 2, параграф 4 от него,като имат предвид, че:(1) Точка 5 от приложение I (Финансов протокол) от Споразумението за партньорство предвижда, че общата сума по Финансовия протокол, допълнен от сумите, които са прехвърлени от предходните ЕФР, обхваща периода от 2000 г. до 2007 г.(2) Точка 7 от същото приложение и член 2, параграф 3 от Вътрешното споразумение предвиждат извършването на оценка на степента, до която са разпределени и усвоени фондовете, която да послужи за основа при преценката на потребността от нови средства след изтичането на срока на съществуващия Финансов протокол.(3) Декларацията на ЕС относно Финансовия протокол, приложена като Декларация XVIII към Споразумението за партньорство, уточнява, че при преценката на потребността от нови средства трябва да се вземе предвид и датата, след която фондовете на Деветия ЕФР вече няма да се разпределят,(4) Следователно е необходимо, в съответствие с член 2, параграф 4 от Вътрешното споразумение, преди изтичането на Деветия ЕФР да се предвиди дата, която подлежи на промяна, при необходимост, след която фондовете на Деветия ЕФР няма да се разпределят,РЕШИХА:Член 1Определя се 31 декември 2007 г. като дата, след която управляваните от Комисията фондове на Деветия ЕФР лихви върху управляваните от Европейската инвестиционна банка (ЕИБ) субсидии и приходът от начислени лихви върху отпуснатите суми няма да се разпределят. Тази дата може да бъде променена, ако това е необходимо.Член 2Настоящото решение няма действие по отношение на сумата, разпределена за финансиране на Инвестиционния заем под формата на управляван от ЕИБ възобновяем фонд.Член 3Настоящото решение влиза в сила в деня на публикуването му в Официален вестник на Европейския съюз.Съставено в Брюксел на 30 май 2005 година.От името на правителствата на държавите-членки:ПредседателF. Boden[1] ОВ L 317, 15.12.2000 г., стр. 3. Споразумение, последно изменено с Решение № 2/2004 на Съвета на министрите АКТБ — ЕО (ОВ L 297, 22.9.2004 г., стр. 18).[2] ОВ L 317, 15.12.2000 г., стр. 355.--------------------------------------------------


Важна правна забележка

|

52007BP0108(01)

1. Решение на Европейския парламент от 24 април 2007 г. относно освобождаването от отговорност във връзка с изпълнението на общия бюджет на Европейския съюз за финансовата 2005 година, Раздел V - Сметна палата (C6-0468/2006 -2006/2074 (DEC))

Официален вестник n° 074 E , 20/03/2008 стр. 0163 - 00164

		1.Решение на Европейския парламент от 24 април 2007 г. относно освобождаването от отговорност във връзка с изпълнението на общия бюджет на Европейския съюз за финансовата 2005 година, Раздел V — Сметна палата (C6-0468/2006 — 2006/2074 (DEC))Европейският парламент,- като взе предвид общия бюджет на Европейския съюз за финансовата 2005 година [1],- като взе предвид окончателните годишни отчети на Европейските общности за финансовата 2005 година — том I (C6-0468/2006) [2],- като взе предвид годишния доклад на Сметната палата за изпълнението на бюджета за финансовата 2005 година и специалните доклади на Сметната палата, заедно с отговорите на институциите, предмет на одит [3],- като взе предвид декларацията за достоверност и точност на отчетите и за законосъобразност и правилност на извършените операции, предоставена от Сметната палата съгласно член 248 от Договора за ЕО [4],- като взе предвид член 272, параграф 10 и членове 274, 275 и 276 от Договора за ЕО,- като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности [5], и п о-специално — членове 50, 86, 145, 146 и 147 от него,- като взе предвид член 71 и приложение V към своя правилник,- като взе предвид доклада на Комисията по бюджетен контрол (A6-0107/2007),1. Освобождава от отговорност генералния секретар на Европейската сметна палата във връзка с изпълнението на бюджета на Сметната палата за финансова година 2005;2. Представя своите забележки в следващата по-долу резолюция;3. Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на европейските общности, Сметната палата, Европейския икономически и социален комитет, Комитета на регионите, Европейския омбудсман и Европейския надзорен орган за защитата на данните, и да осигури публикуването им в Официален вестник на Европейския съюз (серия L).[1] ОВ L 60, 8.3.2005 г.[2] OВ C 264, 31.10.2006 г., стp. 1.[3] OВ C 263, 31.10.2006 г., стp. 1.[4] OВ C 263, 31.10.2006 г., стp. 10.[5] ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (OВ L 390, 30.12.2006 г., стр. 1).--------------------------------------------------